জামায়াত-শিবিরের অপতৎপরতার ব্যাপারে প্রশাসনের পক্ষ থেকেই পদক্ষেপ নেওয়া প্রয়োজন বলে মনে করেন সিপিবি-বাসদ সমর্থিত মেয়র প্রার্থী আবু জাফর। তিনি বলেন, মুক্তিযুদ্ধের পক্ষের দাবিদাররা নির্বাচনী বৈতরণী পার হওয়ার জন্য জামায়াত-শিবিরকে মাঠে নামার সুযোগ করে দিয়েছে। এতে মুক্তিযুদ্ধের চেতনায় বিশ্বাসীরা বিক্ষুব্ধ। মানুষ কোনোভাবেই এটাকে ভালোভাবে গ্রহণ করছে না। জামায়াত-শিবিরের ক্যাডাররা নগরজুড়ে সক্রিয় হয়ে উঠেছে উল্লেখ করে তিনি বলেন, সহিংসতার মামলার অনেক আসামি এই সুযোগে প্রকাশ্যে জামায়াতের মেয়র প্রার্থীর পক্ষে প্রচারে নেমেছে।